Komission asetus (ETY) N:o 439/89, annettu 22 päivänä helmikuuta 1989, ostoista, varastoinnista ja myynnistä koostuvien interventioiden rahoituskulujen laskennassa sovellettavista korkokannoista ja menetelmästä annetun asetuksen (ETY) N:o 411/88 muuttamisesta



Virallinen lehti nro L 051 , 23/02/1989 s. 0007 - 0007

Suomenk. erityispainos Alue 3 Nide 28 s. 0144

Ruotsink. erityispainos Alue 3 Nide 28 s. 0144



KOMISSION ASETUS (ETY) N:o 439/89, annettu 22 päivänä helmikuuta 1989, ostoista, varastoinnista ja myynnistä koostuvien interventioiden rahoituskulujen laskennassa sovellettavista korkokannoista ja menetelmästä annetun asetuksen (ETY) N:o 411/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon interventioiden rahoittamista Euroopan maatalouden ohjaus- ja tukirahaston tukiosastosta koskevista yleisistä säännöistä 2 päivänä elokuuta 1978 annetun neuvoston asetuksen (ETY) N:o 1883/78(1), sellaisena kuin se on viimeksi muutettuna asetuksella (ETY) N:o 2050/88(2), ja erityisesti sen 5 artiklan, sekä katsoo, että asetuksen (ETY) N:o 1883/78 5 artiklan ensimmäisessä kohdassa säädetään yhdenmukaisen, tosiasiallisia korkokuluja vastaavan korkokannan vahvistamisesta yhteisössä; toisessa kohdassa komissiolle annetaan mahdollisuus vahvistaa yhdenmukainen korkokanta sen vastaavaa tasoa alhaisemmaksi vuoteen 1992 asti; komissio on käyttänyt hyväkseen tätä mahdollisuutta vahvistamalla yhdenmukaiseksi korkokannaksi seitsemän prosenttia vuodesta 1986 alkaen; tämän korkokannan korottaminen on osoittautunut tarpeelliseksi jäsenvaltioiden korkokantojen kehityksen takia, asetuksen (ETY) N:o 1883/78 5 artiklan toisessa alakohdassa komissiolle on annettu mahdollisuus vahvistaa yhdenmukainen korkokanta alhaisemmalle tasolle niiden jäsenvaltioiden osalta, joiden korkokulut ovat alhaisemmat kuin korkokulut, jotka aiheutuvat korkokannan soveltamisesta rahoituskulujen laskemiseksi, mainitussa 5 artiklassa asetetut ehdot täyttyvät tietyissä jäsenvaltioissa; niissä on todettu yhdenmukaisen korkokannan tasoa alhaisempia korkokantoja vuodesta 1986, kyseisille jäsenvaltioille on aiheellista vahvistaa erityinen korkokanta, jota on sovellettava niissä 1 päivästä tammikuuta 1989, ja näin ollen muuttaa komission asetusta (ETY) N:o 411/88(3), ja EMOTR-komitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 411/88 seuraavasti. 1) Korvataan 3 artikla seuraavasti: "3 artikla Asetuksen (ETY) N:o 1883/78 5 artiklassa mainituksi korkokannaksi vahvistetaan 7,7 prosenttia." 2) Korvataan 4 artiklan 2 kohta seuraavasti: "2 Erityiseksi korkokannaksi vahvistetaan 1 päivästä tammikuuta 30 päivään syyskuuta 1989: - kuusi prosenttia Saksan osalta, - 6,5 prosenttia Alankomaiden ja Luxemburgin osalta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä helmikuuta 1989. Komission puolesta Ray MAC SHARRY Komission jäsen (1) EYVL N:o L 216, 5.8.1978, s. 1 (2) EYVL N:o L 185, 15.7.1988, s. 6 (3) EYVL N:o L 40, 13.2.1988, s. 25